### Beslutning

Frank Jensen, Arne Jacobsen, Annette Andersen, Gorm Skov og Kasper Petersen kunne henholde sig til Magistratsafdelingen for Teknik og Miljøs udtalelse af 12. oktober 2016 i overensstemmelse med Magistratens anbefaling.

 Ragner Mortensen kunne henholde sig til Venstres forslag.

 Albert Andreasen var forhindret i at deltage i udvalgets behandling af sagen.

Venstre i [adresse]                                                                                                                                                                                                            Højbjerg, den 16. maj 2016
 Til borgmester Ove Østergaard.

 Du bedes venligst foranledige at nedenstående beslutningsforslag bliver behandlet på førstkommende byrådsmøde.

 Forslag:

 Venstre i [adresse] Byråd foreslår at:

 1)      Magistratsafdelingen for Teknik og Miljø (MTM) og Borgmesterens Afdeling undersøger og afdækker om der kan findes investorer der vil bygge en P-kælder i flere etager, under [adresse], og drive denne i en forretningsmodel, efter aftale med [adresse].

 2)      MTM igangsætter en mindre arkitektkonkurrence, f.eks. i samarbejde med Arkitektskolen i [adresse] – hvor der tages udgangspunkt i overdækning af markedspladsen, med inspiration fra bl.a. [adresse] i København og hvor der samtidig tages hensyn til bevaring af det åbne, udendørs marked der er på [adresse]. Således at der kan etableres en overdækket og opvarmet helårs-markedsplads, kombineret med den åbne markedsplads.

 3)      Økonomien og driften kan tænkes sammen som en helhed ift. etablering af underjordisk P-kælder i flere etager.

 4)      MTM skal starte en proces hvor lokalområdet inddrages og der gives mulighed for at tænke kreativt og visionært ift. at der kan etableres flere P-pladser i området, markedspladsen udvikles og overdækkes på en del af [adresse] og der stadigvæk er plads til den åbne markedsplads.

 5)      MTM kommer med forslag til hvordan en udviklings-/afdækningsproces kan startes og gennemføres, mhp at udnytte synergien af en ny p-kælder, en opvarmet/overdækket markedsplads kombineret med den åbne markedsplads.

 Begrundelse:
 Der er – i lokalområdet – et enormt efterslæb i forhold til behovet for P-pladser. Dette kombineret med at Venstre ønsker at fastholde og udvikle markedet på [adresse], er baggrunden for vort forslag. I et samarbejde med [adresse] og mulige private investorer vil vi sikre en bevarelse af det nuværende marked kombineret med et helt nyt overdækket/opvarmet markedsareal. Der skal afdækkes og undersøges konkrete forretningsmodeller og samarbejdsmodeller mhp etablering af P-kælder under markedspladsen, kombineret med udviklingen af [adresse].

 På vegne af Venstres Byrådsgruppe

 Nadia Christensen og Anton Schou

### Sagens forløb

25-05-2016 Aarhus Byråd
Sagens behandling blev udsat i byrådets møde den 25. maj 2016.
 08-06-2016 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 8. juni 2016 om magistratsbehandling af forslaget.

 Sagen bedes tilbagesendt byrådet via Magistraten.
 13-10-2016 Teknik og Miljø
Venstres Byrådsgruppe stillede i maj 2016 forslag om, at Teknik og Miljø og Borgmesterens Afdeling undersøger og afdækker muligheden for etablering af overdækket marked samt underjordisk parkeringskælder under [adresse].

 I forbindelse med overvejelser om et muligt overdækket marked på [adresse], vil det være vigtigt at tage udgangspunkt i de eksisterende og særlige kvaliteter for området, som de er beskrevet her og i Kulturhistorisk Redegørelse. Det vil også være vigtigt, at det eksisterende marked fortsat kan fungere – og på den måde også i fremtiden være en del af et differentieret tilbud, der kan tilgodese forskellige behov og brugere.

 Derfor anbefales det, at den tværgående arbejdsgruppe for streetfood, markeder m.m. i Teknik og Miljø arbejder videre og undersøger muligheden for et overdækket marked, ud fra ovenstående betragtninger. Muligheden vurderes parallelt med og i sammenhæng med Trafik- og Mobilitetsplanen for [adresse].

 Teknik og Miljø har i forbindelse med en tidligere undersøgelse af ønsket om underjordisk parkering under [adresse] været i dialog med en privat parkeringsinvestor. Her blev det hurtigt slået fast, at der ikke er økonomi i etablering af et parkeringsanlæg under [adresse], når der i området er gratis og fri parkering på gadeniveau. Teknik og Miljø anbefaler derfor, at en nærmere vurdering afventer den nye Trafik og Mobilitetsplan for [adresse]. I den forbindelse vil parkering være et større emne og bl.a. omfatte vurderinger af muligheden for underjordiske parkeringsanlæg.

 Såfremt ovennævnte undersøgelser viser et potentiale for et overdækket marked og underjordisk p-anlæg, så vil Teknik og Miljø og Borgmesterens Afdeling undersøge og afdække om der kan findes investorer der kan drive projektet.
 02-11-2016 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 07-11-2016 Magistraten
[adresse] under henvisning til Magistratsafdelingen for Teknik og Miljø udtalelse af 12. oktober 2016, som Magistraten kan henholde sig til.
 23-11-2016 [adresse]
Fremsendes til Teknisk Udvalg til behandling i henhold til beslutning i byrådets møde den 23. november 2016.
 05-12-2016 Teknisk Udvalg
Frank Jensen, Arne Jacobsen, Annette Andersen, Gorm Skov og Kasper Petersen kunne henholde sig til Magistratsafdelingen for Teknik og Miljøs udtalelse af 12. oktober 2016 i overensstemmelse med Magistratens anbefaling.

 Ragner Mortensen kunne henholde sig til Venstres forslag.

 Albert Andreasen var forhindret i at deltage i udvalgets behandling af sagen.